सेंसेक्स 350 अंक चढ़कर 63,142 पर बंद, ब्रिटानिया का शेयर 4.17% चढ़ा
BSE NSE Sensex Today, Stock Market Latest Updates आज यानी बुधवार (7 जून) को शेयर बाजार में तेजी देखने को मिल रही है। सेंसेक्स 125 अंक चढ़कर 62,917 के स्तर पर खुला। वहीं निफ्टी में भी 66 अंकों की तेजी रही
आज यानी बुधवार (7 जून) को शेयर बाजार में लगातार चौथे कारोबारी दिन तेजी देखने को मिली। सेंसेक्स 350 अंक चढ़कर 63,142 के स्तर पर बंद हुआ। वहीं निफ्टी में भी 127 अंकों की तेजी रही, ये 18,726 के लेवल पर बंद हुआ। सेंसेक्स के 30 शेयरों में से 25 में तेजी और 5 में गिरावट देखने को मिली। आज ब्रिटानिया के शेयर में 4.17% की तेजी रही। वहीं रुपया अमेरिकी डॉलर के मुकाबले 5 पैसे मजबूत होकर 82.55 रुपए पर बंद हुआ।
निफ्टी पर बैंक, फाइनेंशियल, आईटी, ऑटो, मेटल और फार्मा सहित ज्‍यादातर इंडेक्‍स हरे निशान में बंद हुए। निफ्टी FMCG ने रिकॉर्ड हाई को छुआ और 1.12% चढ़कर बंद हुआ। इसके साथ ही निफ्टी ऑटो भी 0.61% चढ़कर बंद हुआ। रियल्टी में 1.59% की तेजी रही। ऑयल एंड गैस सेक्टर 1.06% चढ़ा। मिडकैप 0.8% चढ़ा और इसके 40 शेयरों में खरीदारी रही। इसके साथ ही स्मॉलकैप 1.32% चढ़ा और इसके 32 शेयरों में खरीदारी रही।
बुधवार को FII ने 1,383 करोड़ रुपए वहीं DII ने 392 करोड़ रुपए की खरीदारी की।
477 शेयरों के लिए सर्किट लिमिट में बदलाव
एक्सचेंज ने 477 शेयरों के लिए सर्किट लिमिट में संशोधन की घोषणा की है। इसमें अडाणी ग्रुप के चार शेयर भी शामिल है। BSE ने अडाणी ट्रांसमिशन, अडाणी ग्रीन एनर्जी और अडाणी विल्मर के लिए सर्किट लिमिट 5% से बढ़ाकर 10% कर दी है, जबकि अडाणी पावर की सर्किट लिमिट 5% से संशोधित होकर 20% हो गई है।
कल शेयर बाजार फ्लैट बंद हुआ था
इससे पहले कल यानी मंगलवार (6 जून) को बाजार में सपाट कारोबार देखने को मिला था। सेंसेक्स 5 अंक चढ़कर 62,792 के स्तर पर बंद हुआ। निफ्टी में भी 5 अंकों की तेजी रही, ये 18,59 के लेवल पर बंद हुआ था।
अमेरिकी बाजार बढ़कर बंद हुआ था
मंगलवार को डाउ जोन्स में 10 अंकों की तेजी रही और यह 33,573 के लेवल पर बंद हुआ। S&P 500 इंडेक्‍स में भी 10 अंकों की बढ़त रही और यह 4283.85 के लेवल पर बंद हुआ। जबकि नैस्डेक में 47 अंकों की बढ़त रही और यह 13,276.42 के लेवल पर बंद हुआ।